
Narva  

Päevalille tänav katastriüksuse piiride kinnitamine
ja maa ostueesõigusega erastamine 

(AIANDUSÜHISTU GVOZDIKA) 

1. Asjaolud ja menetluskäik
AIANDUSÜHISTU GVOZDIKA (registreeritud Viru Maakohtu registriosakonnas 80015659 registrikood all, Kangelaste 4-71, Narva linna, Ida-Virumaa, 20605) esitas 30.12.1997. a. aiandusühistu üldmaa ostueesõigusega erastamise avalduse. Maa ostueesõigusega erastamise eeltoimingute teostamiseks vajalikud dokumendid avaldusele lisati 13.08.2012. a. Ida-Viru maavanem oma 24.09.2012 korraldusega nr 8-8/706  (p 1.2) andis loa AIANDUSÜHISTULE GVOZDIKA maa erastamiseks. 

2. Õiguslikud alused

Maareformi seaduse § 20 lõige 1; § 21 lõige 2,5 ; § 22 lõige 1; § 221 lõige 1; § 222 lõige 2; § 223 lõige 3 ja 23;  § 23 lõige 1, 5; Ida-Viru maavanema ja Narva Linnavolikogu esimehe vahel 30 jaanuaril 1998. a sõlmitud kokkulepe, millega volitati Narva Linnavalitsust riigi nimel korraldama maa ostueesõigusega erastamist Narva linnas; Vabariigi Valitsuse 06.11.1996. a. määrusega nr 267 kinnitatud “Maa ostueesõigusega erastamise kord“; Maakatastri seaduse §20 lõige 5;  Vabariigi Valitsuse 29.04.1997. a. määrusega nr 88 kinnitatud “Plaani- ja kaardimaterjali alusel katastriüksuse moodustamise kord “  punkt 6 ja Kohaliku omavalitsuse korralduse seaduse § 30 lõige 1 punkt 4; Ida-Viru maavanema 24.09.2012 korraldus nr 8-8/706 "Loa andmine  välismaalasele ja Eesti eraõiguslikule juriidilise isikule maa ostueesõigusega erastamiseks"
3. Otsus

3.1. Kinnitada katastriüksuse nr 4 piirid alusplaanil nr 65.931,  maaüksuse asukoht Narva linn, AIANDUSÜHISTU GVOZDIKA. Registreerida maaüksus maakatastris riigi nimele:

3.1.1. maaüksuse sihtotstarve on transpordimaa (007; L) 100%;
3.1.2. maaüksuse pindala on 5 829 m2, sellest: ehitiste alune maa 3 123 m2.

3.2. Teostada Päevalille tänav maa ostueesõigusega erastamine AIANDUSÜHISTU GVOZDIKA (registreeritud Viru Maakohtu registriosakonnas 80015659 registrikood all, Kangelaste 4-71, Narva linna, Ida-Virumaa, 20605)  nimele. 
3.3. Erastatav maaüksus asub aadressil  Narva linn, Päevalille tänav ja on moodustatud plaani-ja kaardimaterjali alusel. Erastataval maal asuvad teed on AIANDUSÜHISTU GVOZDIKA üldkasutuses.
3.4. Maa maksustamishind on 04. oktoobril 2012. a koostatud ostueesõigusega erastatava maa maksustamishinna akti alusel 130 eurot. Maa ostu – müügihind on 130 eurot. Maa erastamise korraldaja kulud 6,39 eurot.
3.5.Maa ostu -müügihind tasutakse Rahandusministeeriumi arvele 10220034796011 SEB Pangas, arvele 221023778606 Swedbank’is, arvele 17001577198 Nordea Bank’is või arvele 333416110002 Danske Bank’is, viitenumber on 2800082048.  Maa erastamise korraldaja kulud tuleb tasuda enne maa ostu - müügi lepingu vormistamist Narva Linnavalitsuse Arhitektuuri-ja Linnaplaneerimise Ameti erastamise korraldaja arvele 221023548292 Swedbank.

3.6. Maa ostueesõigusega erastamisel on maa omanik kohustatud:

3.6.1. ehitiste renoveerimise ja uusehitiste rajamise kooskõlastama Narva Linnavalitsusega;

3.6.2. täitma Narva linna heakorra eeskirju;
3.6.3. lubama oma kinnisasjast läbi viia elektri-, gaasi-, soojus-, side- ja muid liine maapinnal, maapõues ja õhuruumis koos liini tööks vajalike abiehitistega, kui liini ehitamine ei ole kinnisasja kasutamata võimalik või kui kinnisasja kasutamata jätmine põhjustab ülemääraseid kulutusi. Samuti peab omanik lubama teostada liini teenindamiseks vajalikke töid liini trassil. Avariitöid võib teha omanikuga eelnevalt kokku leppimata.

3.6.4. vastavalt Asjaõigusseaduse § 156 lubama krundi igakordsel omanikul kasutada kõikidel piirnevate kinnistute omanikel tänavat  läbikäimiseks ja –sõiduks.

3.6.5. kolme kuu jooksul sõlmima maa ostu-müügilepingu ja asjaõiguslepingu ning hüpoteegi seadmise lepingu maa erastamise otsuse jõustumisest ( s.o. linnavalitsuse korralduse kättesaamise päevast, üleandmisel allkirja vastu);
4. Rakendussätted
4.1. Korraldus jõustub seadusega sätestatud korras.
4.2. Korraldust on võimalik vaidlustada Tartu Halduskohtu Jõhvi Kohtumajas 30 päeva jooksul alates korralduse teatavakstegemisest.

